# Valentine Fleming

| Valentine Fleming |
| --- |
| Valentine Fleming na Počasnoj listi objavljenoj *The Illustrated London News* 9. juna 1917. |
|  |
| Član Ujedinjenog Kraljevstva Parliament za Henley |
| **Na položaju** 10. februar 1910 – 20. maj 1917 |
| Prethodi | Philip Morrell |
| Slijedi | Sir Robert Hermon-Hodge |
|  |
| Lični detalji |
| Rođenje | (1882-februara-17)17. februara 1882. Newport-on-Tay, Fife, Škotska, Ujedinjeno Kraljevstvo |
| Smrt | 20. maja 1917. (dob: 35) Épehy, Somme, Francuska |
| Počivalište | Britansko groblje Templeux-le-Guérard, Templeux-le-Guérard, Somme, Francuska ﻿ / ﻿ |
| Nacionalnost | britanska |
| Politička stranka | Konzervativna stranka |
| Supružnik/ci | Evelyn Beatrice Sainte Croix Rose (v. 1906) |
| Djeca | * Peter
* Ian
* Richard
* Michael
 |
| Obrazovanje | Eton College |
| Alma mater | Magdalen College, Oxford |
| Profesija | bankar |
| Nagrade | Distinguished Service Order Mentioned in dispatches (2) |
| Vojna služba |
| Vjernost |  Ujedinjeno Kraljevstvo |
| Služba/rod | Britanska vojska |
| Godine službe | 1908-1917 |
| Čin | Major |
| Unit | Queen's Own Oxfordshire Hussars |
| Vojna odlikovanja | Distinguished Service Order Mentioned in dispatches (2) |

Major **Valentine Fleming** DSO (17. februar 1882 – 20. maj 1917) bio je britanski poslovni čovjek, pravnik i konzervativni političar koji je od 1910. do smrti kao član Parlamenta zastupao Henley. Valentine Fleming, čiju je karijeru prekinula pogibija u Prvom svjetskom ratu, najpoznatiji je kao otac Iana Fleminga, književnika koji je stvorio lik Jamesa Bonda.

## Biografija

Valentine Fleming se rodio kao sin Roberta Fleminga, škotskog poslovnog čovjeka i osnivača investicijske banke Robert Fleming & Co., i Sarah Fleming rođ. Hindmarsh. Njegov mlađi brat Philip se kasnije istakao kao olimpijski veslač te naslijedio očevu tvrtku. Valentine se, kao i brat, obrazovao u elitnoj školi Eton College te Magdalen Collegeu Oxfordskog univerziteta.

Godine 1906. se oženio za Evelyn St. Croix Rose, koja je uživala reputaciju jedne od najljepših žena britanskog otmjenog društva. Sa njom je imao četvoro sinova: Petera, koji će postati poznat kao novinar i putopisac; Iana, Richarda (čiji je sin poznati poslovni čovjek Adam Fleming) te Michaela. Porodica je od 1906. do 1911. živjela u veleposjedničkoj kući Braziers Park u Ipsdenu u grofoviji Oxfordshire.

Valentine se godine 1908. priključio Oxfordshireskim husarima, rezervnoj pukovniji Britanske vojske. Godine 1910. je izabran u Parlament, te se sa porodicom preselio u London. U Parlamentu se upoznao sa Winstonom Churchillom koji će mu postati blizak prijatelj, i sa kojim će do kraja života voditi korespondenciju.

Kada je godine 1914. izbio rat, Fleming je imao čin rezervnog kapetana. Ona je aktivirana, te je Valentine Fleming nakon mjesec dana obuke 22. septembra poslan u Francusku. Krajem oktobra je sudjelovao u kaotičnim borbama poznatim kao bitka kod Messinesa
i Prva bitka od Ypresa, a o čemu je dao svjedočanstvo u pismima koja opisuju kako se zapadnom bojištu stvorila linija rovova i zavladao pozicijski rat. Valentine Fleming je u novembru unaprijeđen u čin majora te postao zapovjednik eskadrona "C" u svojoj pukovniji.

20. maja 1917. je na farmi Gillemnont, nedaleko od mjesta Épehy u francuskom departmanu Somme poginuo u njemačkom artiljerijskom bombardiranju. Sahranjen je na britanskom vojničkom groblju u mjestu Templeux-le-Guérard. Posthumno je dobio odlikovanje Distinguished Service Order, a 1922. mu je ime upisano u Parlamentarni ratni memorijal, spomen-ploču posvećenu članovima Parlamenta poginulim u ratu.

Nedugo prije odlaska u rat je Valentine Fleming napisao oporuku kojom je londonsku kuću ostavio supruzi; najveći dio bogatstva je ostavio zakladi namijenjenoj djeci i budućim potomcima. Oporuka je također predviđala izdašnu svotu za uzdržavanje Eveyln, ali pod uvjetom da se nakon njegove smrti ne preuda, a što je Evelyn tokom kasnijih godina života bilo izvorom nezadovoljstva.

## Reference

## Vanjske veze

* Hansard 1803–2005: contributions in Parliament by Valentine Fleming (`en`)

| Parlament Ujedinjenog Kraljevstva
 |
| --- |
| Prethodi:  **Philip Edward Morrell**  |  **član Parlamenta za Henley**  1910–1917
 | Slijedi:  **Sir Robert Hermon-Hodge**  |